Veitvet skole

Veitvet skole er en barne- og ungdomsskole i bydel Bjerke i Oslo, etablert i 1958.  

Til skolestart 2015 flyttet skolen til nytt bygg på sørsiden av Veitvet kunstgress, på motsatt side av tomten til det gamle skolebygget. Skolen ligger mot sør på Veitvet, nedenfor Veitvet senter og t-banestasjonen. 

Veitvet skole ligger ved lite parkområde, Veitvetparken, vestover mot Linderud og har nær tilknytning til Lillomarka, som ligger 20 minutters gange mot nord. Skolen har byomfattende mottaksklasser for 3. til 10. trinn for elever med kort botid i Norge. Veitvet skoles musikkorps ble stiftet 22. januar 1960.

Historie
mini|Gamle Veitvet skole  
Skolens første bygg ble bygget av entreprenør Olav Selvaag i 1958. Rundt 1960 gikk det hele 874 elever ved skolen. I 1974 ble det bygget til en fløy og skolen ble utvidet med ungdomstrinn. Skolen var en av de første skolene i Oslo med innføringsklasser og språkstasjoner. 

Veitvethallen ble nyttet til kroppsøving. Veitvet Idrettslag satte opp egen hall i 1982 som skolen fikk bruke på dagtid. Hallen ble revet i 2014 og erstattet av idrettshall i den nye Veitvet skole

Bygget fra 1958 ble revet da det nye bygget stod klart høsten 2015.groruddalen.no (17. august 2012): Kontrakten signert for ny skole, besøkt 17. august 2012

 Rektorer 
 Dag Harald Gomnæs, 2004–2007 (fra Engebråten skole, til Bolteløkka skole)
 Dag Petter Ulvin, 2007–2016
 Siri Ytterstad, 2016–2017
 Tore Hoem Aa, 2017–2024 (til Bolteløkka skole)
 Bitten Koch, 2024– (fra Lambertseter skole)

 Referanser 

Eksterne lenker


Kategori:Barne- og ungdomsskoler i Oslo
Kategori:Veitvet
Kategori:Utdanningsinstitusjoner etablert i 1958
Kategori:Skoler i bydel Bjerke
Kategori:Byggverk fullført i 1958
Kategori:Byggverk fullført i 2015
Kategori:Byggverk revet i 2015